Se lheuèc entà apressar-se ena pòrta, damb era intencion de cridar a Maria Kondratievna e demanar-li que premanisse ua limonada e se la hesse a vier; totun, en cercar quauquarren tà curbir es sòs, pr'amor de qué era non les podesse veir, se treiguec prumèr eth mocador dera pòcha, mès, coma tanben en aguest cas ère plan lord, cuelhec eth solet libre qu'auie sus era taula, un celh volume auriò qu'en eth auie tachat es uelhs Ivan en entrar, e lo placèc ath dessús des sòs, sarrant-les.